Livets lyse side (film)

Livets lyse side (originaltittel: As Good as It Gets) er en amerikansk romantisk komediefilm fra 1997 regissert av James L. Brooks, som også skrev manuset sammen med Mark Andrus. I filmen spiller Jack Nicholson hovedrollen som Melvin Udall, en forfatter med tvangsnevroser og homofobi, mens Helen Hunt spiller alenemor med en kronisk syk sønn og Greg Kinnear en homofil kunstner.

Filmen vant to priser under Den 70. Oscar-utdelingen: beste mannlige hovedrolle og beste kvinnelige hovedrolle til henholdsvis Nicholson og Hunt. I tillegg var filmen blant annet nominert i klassen for beste film. Filmen ble nominert til Amandaprisen 1998 i klassen beste utenlandske film.

Handling 
Bestselgende roman-forfatter Melvin Udall fra New York City sliter med tvangslidelser. Han bruker såpe-stykker bare en gang før han må bytte såpe, hver gang han skal vaske hendene sine. Han misliker å ta på kjæledyr, unngår å tråkke på sprekker i fortauet, og spiser frokost ved samme bord ved samme restaurant. Han interesserer seg for servitrisen sin, Carol Connelly, den eneste servitøren på restauranten som klarer å tolerere hans ufine oppførsel. En dag blir Melvins nabo, den homofile artisten Simon Bishop, overfalt og nesten drept under et ran.

Simons agent, Frank Sachs, skremmer Melvin til å ta seg av Simons Griffon bruxellois som heter Verdell - så lenge Simon er innlagt på sykehus. Selv om han i utgangspunktet ikke liker å ta vare på hunden, blir Melvin etter hvert veldig følelsesmessig knyttet til den. Samtidig får han mer oppmerksomhet fra Carol, når han tar med seg hunden. Når Simon blir utskrevet fra sykehuset, klarer ikke Melvin å takle det følelsesmessig å returnere hunden til Simon. Melvins liv blir ytterligere forandret når Carol bestemmer seg for å jobbe nærmere hjemmet sitt i Brooklyn, slik at hun kan ta seg av sin astmatiske sønn Spencer.

Ute av stand til å tilpasse seg noen annen servitør, sørger Melvin for å ta hånd om de betydelige utgiftene det koster å ta hånd om sykdommen til Carols sønn. Men bare så lenge Carol godtar å gå tilbake til hennes tidligere jobb. I mellomtiden fører Simons overgrep og påfølgende rehabilitering, kombinert med hunden Verdells preferanse for Melvin, til at Simon mister sin tidligere kreativitet og han faller ned i en depresjon. Uten forsikring risikerer han konkurs på grunn av alle de økende utgiftene. Frank overtaler ham til å reise til Baltimore for å be sine fremmedgjorte foreldre om penger. Fordi Frank er for opptatt til å ta den skadde Simon til Baltimore selv, går Melvin motvillig med på å gjøre dette. Melvin inviterer Carol til å reise sammen dem på turen. Hun aksepterer motvillig, og bedre relasjoner mellom de tre utvikles.

Skuespillere 
 Jack Nicholson: Melvin Udall
 Helen Hunt: Carol Connelly
 Greg Kinnear: Simon Bishop
 Cuba Gooding Jr.: Frank Sachs
 Skeet Ulrich: Vincent Lopiano
 Shirley Knight: Beverly Connelly
 Jesse James: Spencer «Spence» Connelly
 Yeardley Smith: Jackie Simpson
 Lupe Ontiveros: Nora Manning
 Bibi Osterwald: Neighbor Woman
 Harold Ramis: Dr. Martin Bettes
 Lawrence Kasdan: Dr. Green

Referanser

Eksterne lenker 
 

Filmer fra 1997
Dramakomedier fra USA